b'\n_START_ARTICLE_\nStenocrates omissus\n_START_SECTION_\nUtseende\n_START_PARAGRAPH_\nEn middelsstor (gjerne 10-20 millimeter), avlangt oval, blankt svart hornbille. Disse artene mangler horn p\xc3\xa5 hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forst\xc3\xb8rrede kl\xc3\xb8r p\xc3\xa5 forf\xc3\xb8ttene. Pronotum er grovt men spredt punktert, dekkvingene har grove punktrader. Beina er temmelig kraftige, leggene med butte tenner p\xc3\xa5 yttersiden. Artene i slekten Stenocrates ligner hverandre sterkt og kan ofte bare skilles ved \xc3\xa5 unders\xc3\xb8ke hannenes kj\xc3\xb8nnsorganer.\n_START_SECTION_\nLevevis\n_START_PARAGRAPH_\nNesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.\n_START_SECTION_\nUtbredelse\n_START_PARAGRAPH_\nArten er utbredt fra Colombia i nord til Bolivia i s\xc3\xb8r.'